钦定古今图书集成/历象汇编/岁功典/第088卷 > 《淮南子》 > 天文训
## 钦定古今图书集成/历象汇编/岁功典/第088卷 > 《淮南子》 > 天文训

日冬至则斗北中绳，阴气极，阳气萌，故曰冬至为德。
日夏至则斗南中绳，阳气极，阴气萌，故曰夏至为刑。
阴气极则北至北极，下至黄泉，故不可以凿地穿井，
万物闭藏，蛰虫首穴，故曰“德在室。”阳气极则南至南
极，上至朱天，故不可以夷丘上屋，万物蕃息，五谷兆
长，故曰“德在野。”日冬至则水从之，日夏至则火从之，
“故五月火正而水漏，十一月水正而阴胜。阳气为火，
阴气为水，水胜故夏至湿，火胜故冬至燥，燥故炭轻，
湿故炭重。”日冬至，井水盛，盆水溢，羊脱毛，麋角解，鹊
始巢。八尺之修，日中而景丈三尺。日夏至而流黄泽，
石精出，蝉始鸣，半夏生，蚊虻不食驹犊，騺鸟不搏黄
口。八尺之景，修径尺五寸，景修则阴“气胜，景短则阳
气胜，阴气胜则为水，阳气胜则为旱。”

大雪加十五日斗指子，则“冬至”，音比黄锺。

冬至日则阳乘阴，是以万物仰而生。

日：冬至，德气为土，土色黄，故曰《黄锺》。

以日冬至数来岁正月朔日五十日者，民食足；不满
五十日者，日减一斗；有馀，日，日益一升。

日冬至，日出东南维，入西南维。